
1. A 2013-2014-es év legfontosabb tűzvédelmi célkitűzései, feladatai, létszámellátottság:
1.1. A HTP létszámellátottsága:

2013 évben:

A Szolnok HTP rendszeresített létszáma 113 fő, ebből vonulós tűzoltó 107 fő.

2013. január 01-én a Szolnok HTP létszáma 106 fő volt, ebből vonulós 101 fő.

2013. december 31-én a Szolnok HTP létszáma 102 fő volt, ebből vonulós 96 fő. 

2014. évben:
A Szolnok HTP rendszeresített létszáma 113 fő, ebből vonulós tűzoltó 107 fő.

2014. január 01-én a Szolnok HTP létszáma 102 fő volt, ebből vonulós 96 fő.

2014. június 30-án a Szolnok HTP létszáma 103 fő volt, ebből vonulós 97 fő. 

1.2. Célkitűzések:
2013 évben:

· A 2012 év tapasztalatai alapján a 2013 évre költséghatékony működést tűztünk ki célnak, amely mellett a tűzoltóságunk hatékonyságát is növelni szándékoztunk, fokozva a működési területünkön a megelőző és a mentő tűzvédelmet. 
· A lakosság tűzvédelemmel kapcsolatos jogkövető magatartására felhívni a figyelmet.
· A meglévő tűzoltó egyesületek műszaki fejlesztését elősegíteni, hogy a tűzoltáshoz, műszaki mentéshez megfelelő eszközökkel rendelkezzenek

· Azokon a településeken, ahol megszűntek a tűzoltó egyesületek, a helyi kezdeményezéseket felkarolva újjá kell szervezni a település mentő tűzvédelmének segítséget adó egyesületeket.

· A megyében bekövetkező speciális káresetek felszámolására szakosodott mentőtevékenységet végző karitatív szervezetek megalakításhoz illetve munkájuk segítéséhez szükséges feltételek megteremtése.

· A működési területünkön található tűzvédelmileg kevésbé ellátott területeken az önkéntes köztestületi tűzoltóságok létrehozásához szükséges feltételek biztosításához segítségnyújtás.
· Önvédelmi készség és hajlandóság tudati formálásának elősegítése a települések szintjén.
· Az ÖTE-k kárfelszámolásokban közreműködő állománya és a létesítményi tűzoltóságok tagjai kiképzésének, valamint továbbképzésének felügyelete a biztonságos, szakszerű munkavégzés érdekében.
· A szakmai, társadalmi szervezetek, valamint az önkormányzatok közötti kapcsolattartás, folyamatos párbeszéd kialakítása a társadalmi igényeknek való minél nagyobb megfelelés érdekében.
2014 évben:

· A 2013 év tapasztalatai alapján a 2014 évre további költséghatékony működést tűztünk ki célnak, amely mellett a tűzoltóságunk hatékonyságát továbbra is növelni szándékoztunk, fokozva a működési területünkön a megelőző és a mentő tűzvédelmet. 

· A lakosság tűzvédelemmel kapcsolatos jogkövető magatartására felhívni a figyelmet, különösen a szabadtéri tüzek keletkezésével kapcsolatban.

· A meglévő tűzoltó egyesületek műszaki fejlesztését elősegíteni, hogy a tűzoltáshoz, műszaki mentéshez megfelelő eszközökkel rendelkezzenek

· A működési területünkön található tűzvédelmileg kevésbé ellátott területeken az önkéntes köztestületi tűzoltóságok létrehozásához szükséges feltételek biztosításához segítségnyújtás.

· Önvédelmi készség és hajlandóság tudati formálásának elősegítése a települések szintjén.

· Az ÖTE-k kárfelszámolásokban közreműködő állománya és a létesítményi tűzoltóságok tagjai kiképzésének, valamint továbbképzésének felügyelete a biztonságos, szakszerű munkavégzés érdekében.

· A szakmai, társadalmi szervezetek, valamint az önkormányzatok közötti kapcsolattartás, folyamatos párbeszéd kialakítása a társadalmi igényeknek való minél nagyobb megfelelés érdekében.

2. Az elvégzett feladatok, megtett intézkedések:
2.1. Tűzoltósági szakterület fő feladatai:

2013 évben:

· Főigazgatói feladatszabás értelmében megtörtént a 2012. év tavaszi időszakában jelentkező nagyszámú szabadterületi tűzeset 2013. évi megelőzése érdekében az érintett szervezetek, települések tájékoztatása,

· a Tűzoltási és Műszaki-mentési Tervek (TMMT) átdolgozása folyamatosan történik. Megtörtént a Főigazgatói intézkedésben meghatározott TMMT készítésére kötelezett létesítmények felmérése, és az új TMMT kidolgozása,

· a rendkívüli téli időjárással kapcsolatos feladatok végrehajtása és a felkészülés folyamatosan zajlott,

· ár- és belvízzel kapcsolatos feladatok végrehajtása és a felkészülés folyamatosan zajlott,
· elkészült az őrsprogrammal kapcsolatos jelentés, mely felterjesztésre került a JNSZ MKI-ra,

· Szolnok HTP és Törökszentmiklós ÖTP részt vett a JNSZ MKI által szervezett megyei szakmai verseny előkészítésében és lebonyolításában,

· Szolnok HTP és Szolnok KVK állománya részt vett a 2013. évi Dunai árvízi védekezés munkálataiban,

· gépjárművek menetokmányainak ellenőrzésére került sor Szolnok HTP és Törökszentmiklós ÖTP tekintetében,

· éves túlmunka kimutatás készült a kirendeltség és a HTP teljes személyi állományára vonatkozóan,

· létszám problémák és a túlmunka keletkezésének megakadályozása érdekében folyamatos egyeztetés történt a JNSZ MKI-val (párhuzamosítás, átvezénylés, állománytábla módosítás témakörében),

· végrehajtásra került a gépjármű-, laktanya-, illetve ruházati szemle,

· települések szétválásával kapcsolatban végrehajtásra kerültek az MT, TMMT módosítások,

· járási mentőcsoportok rendszerbeállító gyakorlatának előkészítése, illetve végrehajtása,

· a veszélyhelyzeti prognózis illetve aktuális feladatszabás alapján a HTP és az LTP állományának, illetve technikai eszközeinek téli felkészítése végrehajtásra került,

· a HTP állománya részt vett a Külső Védelmi Terv gyakorlatokon,

· a HTP állománya tevékenyen részt vesz a Szolnoki Katasztrófavédelmi Kirendeltség hatósági feladataiban, ennek keretében megtörtént a HTP állományának felkészítése a tűzcsap ellenőrzések végrehajtására. Az ellenőrzések jelenleg is folyamatosan zajlanak.

2014 évben:

· Főigazgatói feladatszabás értelmében megtörtént a 2014. év tavaszi időszakában jelentkező nagyszámú szabadterületi tűzeset megelőzésével kapcsolatos lakossági tájékoztatás, 

· a Tűzoltási és Műszaki-mentési Tervek (TMMT) átdolgozása folyamatosan történik. Megtörtént a Főigazgatói intézkedésben meghatározott TMMT készítésére kötelezett létesítmények ismételt felmérése, és az új TMMT kidolgozása,

· a rendkívüli téli időjárással kapcsolatos feladatok végrehajtása és a felkészülés folyamatosan zajlott,

· ár- és belvízzel kapcsolatos feladatok végrehajtása és a felkészülés folyamatosan zajlott,

· Szolnok HTP és Törökszentmiklós ÖTP részt vett a JNSZ MKI által szervezett megyei szakmai verseny előkészítésében és lebonyolításában,

· gépjárművek menetokmányainak ellenőrzésére került sor Szolnok HTP és Törökszentmiklós ÖTP tekintetében,

· létszám problémák és a túlmunka keletkezésének megakadályozása érdekében folyamatos egyeztetés történt a JNSZ MKI-val (párhuzamosítás, átvezénylés, állománytábla módosítás témakörében),

· végrehajtásra került a gépjármű-, laktanya-, illetve ruházati szemle,

· települések szétválásával kapcsolatban végrehajtásra kerültek az MT, TMMT módosítások,

· a veszélyhelyzeti prognózis illetve aktuális feladatszabás alapján a HTP és az LTP állományának, illetve technikai eszközeinek téli felkészítése végrehajtásra került,

· a HTP állománya részt vett a Külső Védelmi Terv gyakorlatokon,

· a HTP állománya tevékenyen részt vesz a Szolnoki Katasztrófavédelmi Kirendeltség hatósági feladataiban, ennek keretében megtörtént a HTP állományának felkészítése a tűzcsap ellenőrzések végrehajtására. Az ellenőrzések jelenleg is folyamatosan zajlanak.

2.1.1. A tűzoltói beavatkozások alakulása:

2013. évben a Szolnoki HTP szerei összesen 1126 db vonulást hajtottak végre, ebből 653 db tűzesethez, 473 db műszaki mentéshez történt.

A Törökszentmiklósi ÖTP 125 db vonulást hajtott végre, ebből 66 db tűzesethez, 59 db műszaki mentéshez történt.

A működési terület, illetve elsődleges műveleti körzet tekintetében a káresemények eloszlása a beavatkozás jellege szerint:

	Káreset
	Káreset jellege
	Szolnoki HTP 

működési területén
	Törökszentmiklósi ÖTP 

elsődleges műveleti körzetén
	Összesen

	Tűzeset
	Beavatkozást igénylő

esemény
	285
	38
	323

	
	Kiérkezés előtt felszámolt
	34
	2
	36

	
	Szándékosan megtévesztő jelzés
	6
	6
	12

	
	Téves jelzés
	82
	7
	89

	
	Utólagos jelzés
	18
	1
	19

	Műszaki mentés
	Beavatkozást igénylő

esemény
	279
	52
	331

	
	Kiérkezés előtt felszámolt
	11
	0
	11

	
	Szándékosan megtévesztő jelzés
	1
	0
	1

	
	Téves jelzés
	28
	2
	30

	Összesen
	
	744
	108
	852


2.1.1.1.  A 2012 és 2013 év vonulási statisztikáinak összehasonlítása:

2.1.1.2. A káresemények eloszlása a minősített riasztási fokozat szerint:

A Szolnoki HTP esetében a tűzesetek közül 48 db I-es Kiemelt, 5 db II-es, 4 db II-es Kiemelt minősített riasztási fokozatú volt. A többi tűzeset I-es minősített riasztási fokozatú volt.

A műszaki mentések közül 56 db I-es Kiemelt minősített riasztási fokozatú volt. A többi műszaki mentés I-es minősített riasztási fokozatú volt.

A Törökszentmiklósi ÖTP esetében a tűzesetek közül 5 db I-es Kiemelt, 1 db II-es, 1 db II-es Kiemelt minősített riasztási fokozatú volt. A többi tűzeset I-es minősített riasztási fokozatú volt.

A műszaki mentések közül 6 db I-es Kiemelt minősített riasztási fokozatú volt. A többi műszaki mentés I-es minősített riasztási fokozatú volt.

2014 I. félév:

	
	
	Szolnoki KVK működési körzet
	Szolnoki HTP működési körzet
	Törökszentmiklósi         ÖTP működési körzet

	Tűz
	Beavatkozást igénylő esemény
	191
	129
	30

	
	Kiérkezés előtt felszámolt
	24
	20
	2

	
	SZMJ
	5
	3
	2

	
	Téves jelzés
	38
	34
	4

	
	Utólagos jelzés
	10
	1
	1

	Műszaki mentés
	Beavatkozást igénylő esemény
	162
	111
	33

	
	Kiérkezés előtt felszámolt
	8
	7
	1

	
	SZMJ
	2
	2
	0

	
	Téves jelzés
	16
	12
	1

	Összes vonulás
	456
	319
	74


A tűzoltóság működési körzetében a 2014. I. félévi műszaki mentések száma és megoszlása következő módon alakult:

A Tűzoltóság működési körzetében a 2014. I. félévi tűzesetek száma és megoszlása következő módon alakult:

A Tűzoltóság működési körzetében a 2014. I. félévi káresetek száma, valamint szervezeti egységenkénti megoszlása a JNSZ MKI káreseti statisztikájához viszonyítva következő módon alakult:

	2014. I. félévi vonulási statisztika  

	Káresetek bontása
	J-N-SZ MKI műk. körzet
	Szolnok KVK műk. körzet
	JNSZ MKI bázison   %
	Szolnok HTP műk. körzet
	JNSZ MKI bázison   %
	Miklós ÖTP műk. körzet
	JNSZ MKI bázison   %

	Tűz
	Beav.igénylő esemény
	565
	191
	33,81
	129
	22,83
	30
	5,31

	
	Kiérk. előtt felszámolt
	53
	24
	45,28
	20
	37,74
	2
	3,77

	
	SZMJ
	10
	5
	50,00
	3
	30,00
	2
	20,00

	
	Téves jelzés
	109
	38
	34,86
	34
	31,19
	4
	3,67

	
	Utólagos jelzés
	35
	10
	28,57
	1
	2,86
	1
	2,86

	Műszaki mentés
	Beavatkozást igénylő esemény
	405
	162
	40,00
	111
	27,41
	33
	8,15

	
	Kiérk. előtt felszámolt
	17
	8
	47,06
	7
	41,18
	1
	5,88

	
	SZMJ
	2
	2
	100,00
	2
	100,00
	0
	0,00

	
	Téves jelzés
	29
	16
	55,17
	12
	41,38
	1
	3,45

	Összes vonulás
	1225
	456
	37,22
	319
	26,04
	74
	6,04


Az adatokat megvizsgálva látható, hogy a megyében bekövetkezett káresetek 37 %-a a kirendeltség működési körzetében következik be. A Szolnoki HTP pedig a teljes megyei kárfelszámolások mintegy 1/4 részét végezte el. Ez a két adat az előző évi 40 %, illetve 31,4 %-hoz viszonyítva csökkenő tendenciát mutat.

2013. év I. félévéhez viszonyítva a tűzesetek számában 28 %-os emelkedés figyelhető meg, amely elsősorban a kedvezőtlen időjárási viszonyoknak köszönhető. Ez az érték azonban közel azonos a 2012. I. félévi tűzesetek számával.

A műszaki mentések száma 26%-os csökkenést mutat. Ebben az esetben is megfigyelhető az időjárási viszonyok befolyásoló hatása, mert a 2013. I. félévi és 2014. I. félévi műszaki mentések időbeli eloszlását megvizsgálva látható az, hogy a műszaki mentések magas száma 2013-ban rendkívüli tavaszi időjárás miatt mutatott az átlagtól eltérő adatokat.

A 2013. I. félévi és 2014. I. félévi tűzesetek és a műszaki mentések számának alakulását - beavatkozás módja szerinti bontásban - az alábbi diagramok szemléltetik:

A diagrammokat megvizsgálva jól látható, hogy lényegi eltérés – mind a tűzesetek, mind a műszaki mentések esetében egyaránt – a beavatkozást igénylő események számában tapasztalható. 

2.1.2. Képzés, továbbképzés:

2013 év:

· Az elkészült és jóváhagyott kiképzési terveknek megfelelően zajlott az állomány napi kiképzése. A májusi dunai árvízi védekezés miatt 24-24 készenléti szolgálat lett elrendelve, amely miatt sok képzés át lett ütemezve, valamint a tartalék napokon került megtartásra.

· A JNSZ MKI Ellenőrzési Szolgálata a kiképzés végrehajtására, dokumentálására is kiterjedő ellenőrzést hajtott végre, melyen hiányosságot nem tapasztalt.

· 2013. januártól-májusig külső cég által tartott belterületi fakitermelői tanfolyamon vett részt 25 fő.

· Februárban tömeges jelzéssel kapcsolatos képzésen vettek részt a híradó ügyeletet ellátó személyek.

· Márciusban a Szolnok HTP 40 órás tűzoltó alaptanfolyamot tartott a Törökszentmiklósi ÖTP és a Claas Hungária dolgozói részére. A Szolnok HTP-n szivattyúkezelői, hordozó-jármű és kötöző tanfolyamot tartott.

· Áprilisban egy fő gépjármű vezető oktató képzésen vett részt. Áprilisban a Szolnok HTP-n az Igazgatóság dolgozóinak és az LTP-k dolgozóinak 40 órás tűzoltó alaptanfolyamot tartottunk.

· Májusban 5 fő tűzoltótechnika-kezelő alaptanfolyamon vett részt a BM KOK-on.

· Május hónapban a parancsnok rendészeti vezetőképzőn vett részt.

· Június hónapban a szolgálatparancsnokok Budapesten hibrid-autóval kapcsolatos képzésen vettek részt.

· Július hónapban 2 fő elvégezte a KOK szerparancsnok képző tanfolyamát. 
· A szolgálati csoportok részére tömegrendezvényekkel kapcsolatos továbbképzést tartottunk.

· Szeptember hónapban egy fő be lett iskolázva a KOK szerparancsnok-képző tanfolyamára.

· A parancsnok és a parancsnok-helyettes Törökszentmiklóson TEVIR képzésen vett részt. A szolgálatparancsnokok Pécelen alparancsnoki képzésen vettek részt. A Szolnok HTP a Claas Hungária dolgozóinak 2x16 óra ismeret felfrissítő képzést tartott.

· Végre lett hajtva a gépjárművezetők számára szervezett - Főigazgatói intézkedésben meghatározott - vezetéstechnikai trénig.

· December hónapban szivattyú-kezelői tanfolyamot tartottunk 20 fő részére, melyben a Törökszentmiklósi ÖTP állománya is beletartozik.

· December hónapban 2 fő emelőkosaras tanfolyamon vett részt Budapesten a KOK szervezésében.

· December 21-én a parancsnok és 1 fő szolgálatparancsnok a MKI által tartott tűzoltás vezetésére jogosultaknak tartott továbbképzésen részt vett.

· Az MKI a létesítményi tűzoltóparancsnokoknak továbbképzést tartott, melyen a Szolnok HTP parancsnoka is részt vett.

· A kiképzési tervben számonkéréseket megtartottuk, az egyéni értékeléseket elvégeztük.

2014 év:

· Az elkészült és jóváhagyott kiképzési terveknek megfelelően zajlik az állomány napi kiképzése. A JNSZ MKI Ellenőrzési Szolgálata a kiképzés végrehajtására, dokumentálására is kiterjedő ellenőrzést hajtott végre, melyen hiányosságot nem tapasztalt.

· Elkészült és jóváhagyásra került a Szolnoki KVK, Szolnoki HTP, Törökszentmiklósi ÖTP és az LTP-k 2014. évi kiképzési tervei. A tervezett gyakorlatok KAP rendszerre történő feltöltése megtörtént.

· Sor került HTP, ÖTP, és LTP-k tűzoltás vezetésre jogosult tagjainak 2014, évi továbbképzésére.

· A 2013-ban elkészült és felterjesztett képzési igények alapján folyamatos a Szolnoki HTP és a Törökszentmiklósi ÖTP állományának képzése.

· Lebonyolításra került Kőtelken a - Szolnoki HTP bevonásával végrehajtott - 40 órás tűzoltó alaptanfolyam és az azt követő vizsgáztatás.

· Szivattyúkezelői és műszaki szaktanfolyam és hozzá kapcsolódó vizsgáztatás zajlott Szolnok
HTP-n.

2.1.3. Gyakorlatok 2013 évben:
· Szolnok HTP a 2013. évi gyakorlatterve a BM OKF intézkedésnek megfelelően elkészült és feltöltésre került a KAP rendszerre is. A gyakorlatok végrehajtása az éves gyakorlattervnek megfelelően történt.

· A tervezett ellenőrző gyakorlatok végrehajtásra kerültek. A gyakorlatok ellenőrzését Szolnok HTP parancsnoka, a KMSZ, és Szolnok KVK tűzoltósági felügyelője ellenőrizte. 

· Június hónapban részt vettünk a MÁV veszélyelhárítási terv gyakorlatán, valamint a Mentőkkel közös nyilvános műszaki mentési gyakorlatot hajtottunk végre a Baross Gábor úton.

· Július hónapban az MH 86 Helikopterbázis létesítményi Tűzoltóságával közös helikopter baleset felszámolásos gyakorlatot hajtottunk végre. 

· Augusztusban részt vettünk a Bige Holding külső védelmi gyakorlatában.

· Szeptember hónapban Törökszentmiklós ÖTE-vel együtt közös megyei ellenőrző gyakorlaton vettünk részt. A MOL gyakorlópályáján vasúti tartálykocsi tűzoltási gyakorlatot tartottunk a MOL LTP-vel közösen.

· A Téglagyári úti TESCO parkolóban a Vöröskereszttel közös közlekedési baleset felszámolási gyakorlatot tartottunk.

· Daru emelési és roncsvágási gyakorlatot tartottunk a Panel út végében lévő autóbontó telephelyen, mind a három szolgálati csoport részére.

· Részt vettünk megfigyelőként a MOL kitörésvédelmi gyakorlatán, a Himba úton.

· Decemberben a járási mentőcsoportok rendszerbe állító gyakorlatán tevékenyen részt vettünk, Szolnokon a Tiszaligetben.

· Decemberben soron kívüli helyismereti foglalkozást tartottunk Rákóczifalván, a Zöld Farm létesítményében, az újonnan kijelölésre kerülő alsó küszöbértékű létesítmények megismerése céljából.

· A JNSZ MKI szervezésében végrehajtásra került a tömeges jelzések fogadását és kezelését gyakoroltató és a begyakorlottságot ellenőrző gyakorlat, melyben a Szolnoki KVK és Szolnok HTP állománya is érintett volt.

· A Kirendeltség szervezésében ellenőrző gyakorlat került végrehajtásra a Stadler kft. létesítményben, melyet a tűzoltósági felügyelő ellenőrzött.

· A kiképzési tervben előírt csoportokra és a parancsnokra vonatkozó minősítő gyakorlatokat megtartottuk, az értékeléseket elvégeztük, valamint a parancsnok minősítését a tűzoltósági felügyelő elvégezte.

Gyakorlatok 2014 évben:
· Szolnoki HTP és Törökszentmiklósi ÖTP 2014. évi gyakorlattervei a BM OKF intézkedésnek megfelelően elkészültek és feltöltésre kerültek a KAP rendszerre is. A gyakorlatok végrehajtása az éves gyakorlattervnek megfelelően történik.

· A tervezett ellenőrző gyakorlatok végrehajtásra kerültek. A gyakorlatok ellenőrzését Szolnoki HTP parancsnoka, a KMSZ és Szolnoki KVK tűzoltósági felügyelője ellenőrizte. 

· A JNSZ MKI tűzoltósági felügyelőjének utasítására a 2014. évi gyakorlattervek átdolgozása megtörtént, minden helyismereti foglalkozást szituációs begyakorló gyakorlat követ HTP, illetve ÖTP esetében is.

· 2014. március 13-án végrehajtásra került Szolnoki HTP gyakorlat ellenőrzése történt meg a KVK részéről. A gyakorlat megfelelt minősítést kapott.

· 2014. III. negyedév elején megtartandó kirendeltségi ellenőrző gyakorlat előkészítése megtörtént.

· A Szolnoki BV intézettel közösen törzsvezetési gyakorlat került végrehajtásra.

2.1.4. Ellenőrzések:
2013 évben a Szolnok HTP-n 63 db ellenőrzést hajtottak végre a felügyeleti szervek.

· A BM OKF 1 db ellenőrzést hajtott végre.

· A JNSZ MKI 37 db ellenőrzést hajtott végre.

· A KVK 25 ellenőrzést hajtott végre.

2.2. Polgári védelmi szakterület fő feladatai:
2.2.1. Rendkívüli téli időjárás:
A 9/2013. számú Főigazgatói Intézkedésben foglaltaknak és az egyéb feladatszabásoknak megfelelően végeztük feladatainkat. Ennek keretében felvettük és folyamatosan tartottuk a kapcsolatot a települések polgármestereivel, jegyzőivel, közbiztonsági referenseivel, társhatóságokkal. 
Levélben hívtuk fel a HVB elnökök és polgármesterek figyelmét az ár-és belvízvédekezési feladataikra, tájékoztató leveleket küldtünk a településeknek, folyamatosan frissítettük az adattárunkat, eseti adatgyűjtést végeztünk (hulladékszállítási cégek, speciális gondoskodást igénylők, melegedőhelyek stb.).

Részt vettünk a március 14-17-ei rendkívüli téli időjárás során szükségessé váló intézkedések végrehajtásában (rendkívüli HVB ülés, ügyelet, lakosok mentése, bejelentések kivizsgálása), a pályán rekedt vasúti szerelvények utasainak továbbszállításának, illetve ellátásának szervezésében. 

2.2.2. Ár- és belvízvédekezési feladatok:
Tűzoltóságunk a vonatkozó igazgatói intézkedés alapján és a BM OKF központi feladatszabása alapján felkészült az ár- és belvízi védekezés feladataira. Elkészültek az erőforrás igénybevételi és lokalizációs tervek. Helyszíni ellenőrzések keretén belül szemlézésre kerültek a működési terület ár- és belvízi kockázati helyszínei, továbbá az önkormányzati védvonalak (Tiszaliget). A Közép-Tisza-vidéki Vízügyi Igazgatóság (KÖTIVIZIG) bevonásával felkészítésre kerültek a közbiztonsági referensek. 

2013. április 1-jén Kossa György tű. dandártábornok Úr személyesen győződött meg a felkészülés helyzetéről, amely során helyszíni szemlét hajtott végre a Tiszaligeti körtöltés kritikusnak ítélt pontjain. A szemlén részt vett Szolnok közbiztonsági referense, valamint a kirendeltség-vezető is.

Az árhullámok és a csapadékos időjárás következményeként megjelentek az árvízi kísérő jelenségek a kirendeltség településein. 7 településen rendeltek el belvízvédelmi fokozatot. Ezeken a településeken kisebb-nagyobb mértékben védekezést folytattak.

Tiszán levonuló árhullámok elsősorban Szolnok Tiszaligeti körtöltés (önkormányzati védvonal) esetén jelentettek munkát. Április 4-én pontszerű harmadfokot, 10-én II. fokot és 13-án III. fokú árvízvédelmi készültséget rendelt el Szolnok Város polgármestere. Április 10-étől 12 fő részére ideiglenes 
polgári védelmi szolgálatot rendeltek el. 700 m hosszan lefóliázásra került a védmű mentetlen oldali rézsűje a hosszanti repedés miatt.

A Hortobágy-Berettyó tartósan magas vízállása miatt megnőtt a térségben található települések belvízi veszélyeztetettsége. Az Országos Műszaki Irányító Törzs által megnevezett veszélyeztetett településeken (kirendeltségem esetében: Kuncsorba) elvégeztük a települési veszély-elhárítási és a vízkár-elhárítási terv felülvizsgálatát. 

Felmértük a védekezésben érintett települések fertőtlenítőszer igényét, az igényelt mennyiségeket a részükre átadtuk.

Az árhullám levonulása nem igényelte lakosságvédelmi intézkedések bevezetését.

Kirendeltségünk 55 fővel vett részt a Dunai árvíz védekezési munkálatokban.
2.2.3. Jászladányi lépfene megbetegedésekkel kapcsolatos feladatok:
2013 szeptemberében igazgatói utasításra működési területünkön kívül részt vettünk a jászladányi lépfene megbetegedéssel kapcsolatos kárelhárítási tevékenységben.

Az esemény kezelésének kezdetén a kirendeltség teljes hivatali munkarendben dolgozó állományával, majd folyamatos 2 fős irányítói létszámmal vettünk részt a kárelhárítási feladatokban. 

Dolgozóink végezték az egyes hatósági részcselekményeket (kárterület bejárás, helyszíni szemlék, meghallgatás lebonyolítása), a kárterületen dolgozók ellátásának logisztikai szervezését, a valamint a kárhelyszíni irányítási tevékenységet.

A helyszíni kárelhárítást irányító szolnoki kirendeltség-vezető négyfőnyi hivatásos irányító segítségével a Szolnoki Települési Mentőcsoport 14 főnyi önkéntesének és öt munkagépének az irányítását végezte. A kirendeltség, a Tűzoltóság és a mentőcsoport állománya a fertőzött kárterületen teljes légzés- és bőrvédelem mellett közel két héten át napi 10-12 órát dolgozva végrehajtotta a fertőzött istállók kialmozását, a kihordott istállótrágya depóniába töltését, valamint az azt takaró védművek megépítését.

A végrehajtott munkáért a helyszínen az országos iparbiztonsági főfelügyelő szóbeli dicséretben részesítette a kárhelyszínen tevékenykedő állományt.

2.2.4. Lakosságfelkészítési, - tájékoztatási, pedagógusfelkészítési tevékenység:
Tűzoltóságunk a lakosságfelkészítési tevékenységet kiemelt területként kezeli a lakosság önvédelmi képességének az erősítése érdekében. Ezen tevékenységünk során nagyszámú látogatót fogadunk laktanyánkban a térség iskoláiból, óvodáiból és bölcsödéiből, illetve tartunk bemutatókat ezen intézményekben. 2013-ban ezen tevékenységeink során 30 intézmény 2312 fő tanulóját (gondozottját) értük el.

A működési területünk rendezvényein történő megjelenésekre és az ott kifejthető lakosságfelkészítési és pályaorientációs tevékenységekre kiemelt figyelmet fordítunk. A rendezvényeken több tízezer ember megszólítása lehetséges, bemutatóinkat mindig hatalmas érdeklődés kíséri. 

A legfontosabb rendezvények, amelyeken részt vettünk: Rendőrségi vetélkedő, Kék séta –autisták napja, Vöröskeresztes verseny, Pedagógiai Intézetben tartott konferencia, Rendőrségi Nyílt Hét, szolnoki gyereknap, Tigáz bemutató, Eötvös téri gyereknap, Martfűi gyermeknap, Honvédelmi Napok, Legendák a levegőben, Moha úti gyereknap, Múzeumok éjszakája, Szentmiklósi Napok, Hetényi Géza Kórház tábora, zagyvarékasi falunap, Szolnok Napja, Gulyásfesztivál.

2013 márciusában részt vettünk a KIV előkészítését. Az előkészítési feladatok végrehajtása után 2013. április 11-én került megtartásra a verseny kirendeltségi fordulója, amely 16 iskola 106 tanulójának a részvételével zajlott le. A versenybe bevontuk a Honvédség és a Polgárőrség munkatársait is. 
2.2.5. Polgári védelmi szervezetek:
Szeptemberben létrehoztuk Magyarország első önkéntes települési mentőcsoportját Szolnokon, amely ünnepélyes eskütételére a Szolnok Napja rendezvénysorozat keretében került sor. A mentőcsoport megalakulását követően szinte azonnal be lett vonva a jászladányi lépfene fertőzés kárelhárítási munkálataiba, ahol kiválóan helyt állt.

Márciusban megkezdtük a járási rendeltetésű polgári védelmi szervezetek megalakítását. Elkészült a törökszentmiklósi és szolnoki önkéntes mentőcsoport megalakítási terve és beosztási névjegyzéke. Az önkéntes mentőcsoportok rendszerbeállító gyakorlatára és eskütételére december 3-án került sor a Tiszaligetben. 

Februárban megküldtük a főfelügyelőnek a települési műszaki egységek adatait.

A települések elkezdték a Megalakítási Tervek elkészítését, amelyhez segítséget adtunk, ill. folyamatosan végeztük az elkészült tervek felülvizsgálatát.

Április 10-én végrehajtottuk a szolnoki települési polgári védelmi szervezet kézi rajának felkészítését.

Május 23-án részt vettünk a MOL polgári védelmi szervezetének gyakorlatán.
2014 év:
Folyamatosan végezzük a települések beosztó határozatainak elkészítését, ill. az elkészítéshez nyújtottunk segítséget.

Összeállításra került a polgári védelmi szervezetek felkészítésének ütemterve.

Folyamatosan koordináljuk a települések polgári védelmi szervezeteinek megalakítását.

Eddig 5 településen került megtartásra a polgári védelmi szervezetek felkészítése: Kuncsorba, Fegyvernek, Tiszajenő, Tiszapüspöki, Zagyvarékas.

A többi településre vonatkozóan ütemtervet állítottunk össze.

Részt vettünk a közbiztonsági referensek soron következő értekezletét 01. 28-án.

Részt vettünk a közbiztonsági referensek soron következő értekezletét 03. 05-én, amelyen a KÖTIVIZIG közreműködésével végrehajtottuk a referensek ár- és belvízi felkészítését.

Lejelentettük a vizsgára jelentkező referensek adatait, részükre konzultációt szerveztünk a felkészülésük érdekében 03. 13-án.

A vizsga előkészítése keretében: elkészítettük a tesztkérdéseket, a szóbeli tételsort, a jegyzőkönyvet, jelenléti ívet. Elvégeztük az írásbeli tesztek javítását.

Folyamatosan tartjuk a kapcsolatot a referensekkel, részükre feladatokat határozunk meg. Több kirendeltségi feladat végrehajtásába vontuk be őket, káreseményeknél intézkedésre hívtuk fel őket.

2.2.6. Védelmi igazgatás:
Részt vettünk a február 27-én megtartott HVB gyakorlaton, valamint a 2013. február 28-án tartott országos riasztási és kommunikációs gyakorlaton.

Október 8-12-ig védelmi igazgatási gyakorlaton vettünk részt.

A november 28-29-ei országos törzsvezetési gyakorlaton a HVB-k munkájába bekapcsolódva részt vettünk. 

2.2.7. Lakosságvédelmi intézkedések:
2013. február 25-én Törökszentmiklós, Ibolya u. 1. szám alatti ingatlan előtti közterületen észleltek gázszivárgást, a polgári védelmi káreseti szemlét a törökszentmiklósi járás katasztrófavédelmi megbízott és a polgári védelmi felügyelő hajtotta végre. 

2013. március 5-én Szolnok, Liget út 7. szám alatti ingatlan előtti közterületen történt gázvezeték-szakítás okán a szolnoki járás katasztrófavédelmi megbízottja polgári védelmi káreseti szemlét folytatott le.

Április 16-án Törökszentmiklós, Kisfaludy utcában történt gázvezeték-szakítás ügyében járt el a törökszentmiklósi katasztrófavédelmi megbízott.

A rendkívüli nyári időjárás időszakában koordináltuk a települések lakosságvédelmi feladatellátását.

A tömegrendezvényekről érkező bejelentések alapján továbbítottuk a rendezvények alapadatait a polgári védelmi főfelügyelőnek, adategyeztetést végeztünk telefonon a rendezvények szervezőivel, ill. a rendezvények adatait feltöltöttük a megyei adattárba. 

Rendkívüli időjárás miatt 2013. június 22-én a kirendeltség vezető két tömegrendezvény megszakítására intézkedett, amelyek a szolnoki Tiszavirág-fesztivál és a besenyszögi falunap rendezvények voltak.

2014 év:
A Szolnok, Ferenczy Károly úti tűzeset során elvégeztük a lakosságvédelmi feladatokat.

Tájékozódtunk a fegyverneki ivóvíz-szennyezéssel kapcsolatosan.

Március 25-én robbanótesttel kapcsolatos feladatok a szolnoki Agorán.

Gázvezeték-szakítások Szolnokon és Törökszentmiklóson.

Tájékozódtunk a törökszentmiklósi víziközmű-szolgáltatás átadás-átvételével kapcsolatosan.

3. A 2014-es év tervezett fő feladatai:

· A lakosság fokozott tájékoztatása a szabadtéri tüzek megelőzése céljából.

· A lakosság fokozott tájékoztatása a kémény-tüzek és a CO mérgezések megelőzése céljából.

· A beavatkozó állomány elméleti és gyakorlati ismereteinek növelése.

· A szituációs begyakorló gyakorlatok számának növelése, tapasztalatszerzés érdekében.

· A tűzoltó eszközök, felszerelések, járművek karbantartottsági szintjének növelése, a hatékonyság érdekében.

· Az ÖTE-k bevonása a megelőző tűzvédelembe, az ÖTE-k szakmai színvonalának növelése.

· Az ÖTE-k szakmai pályázatainak segítése, támogatása.

Szolnok, 2014. augusztus 08.
Tisztelettel:

Dékány László tű. alezredes sk.

